ร้าน : อยู่ชั้น6 ห้างเซ็นทรัลเวิลด์ บริเวณทางเดินใกล้ๆ barbeque plaza เป็นร้านน้องใหม่จากเมืองยูจิ ญี่ปุ่น ซึ่งเป็นแหล่งปลูกชาชั้นดีของประเทศ ชาที่ได้จึงมีคุณภาพเข้มข้นจริงๆ ใครเป็นชาว greentea lover ไม่ควรพลาดอย่างยิ่ง

เมนู : วาราบิมัทชะพาร์เฟต์ 
ลองสั่งมาชิม เสิร์ฟมาหน้าตาดูดี รู้สึกเครื่องเยอะใช้ได้เลย เอาปากคำแรก อืม...มม เข้มข้นจริงๆ ละลายในปาก ในรสชาเขียวจริงๆ มาพร้อมกับถั่วแดง วุ้นสี่เหลี่ยมนิ่มๆ 2 ชิ้น พอตักลึกลงไปจะเจอเยลลี่ โมจิ โอรีโอ้บด กับครีมขาว ฟินสุดๆ

แต่ตำหนินิดนึงตรงภาชนะที่ใช้ ทานจริงๆรู้สึกเล็กไปหน่อย เลอะ ตักลำบาก

ส่วนชาโฮจิฉะ มีให้เลือกแบบธรรมดาหรือ sugar free หรือ matcha setto ทานให้ฟินไปอีกแบบ

ที่นี่ยังมีขายชา ให้นำกลับไปชงทานเองได้อีกด้วย แสดงว่าขึ้นชื่อ นำเสนอ "ชา" คุณภาพนั่นเอง

